

# Senecká 2, 902 01 Pezinok

***Podmienky a kritÉriÁ prijÍmacieho konania***

***do 1. roČnÍka ŠTVORROČNÉHO ŠTÚDIA***

***pre ŠkolskÝ rok 2021/2022***

***a ostatnÉ podmienky prijatia na ŠtÚdium***

 **Riaditeľka Gymnázia v Pezinku, Senecká ul. č. 2**, v zmysle zákona NR č. 464/2013, ktorým sa mení a dopĺňa zákon č. 245/2008 Z.z. o výchove a vzdelávaní ( školský zákon ) a o zmene a doplnení niektorých zákonov a podľa zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a po prerokovaní na pedagogickej rade dňa 13. januára 2021 **stanovuje kritériá na prijatie do 1. ročníka štvorročného štúdia pre školský rok 2021/2022 nasledovným spôsobom** :

 V školskom roku **2021/2022 *otvárame*** ***jednu*** (1) triedu 1. ročníka riadneho denného štúdia – 7902J všeobecné zameranie. Počet žiakov 9. ročníka, ktorých možno prijať, je ***28.***

Termín prijímacích skúšok : **1. termín : 3. máj 2021**

 **2. termín : 10. máj 2021**

 Do 1. ročníka štvorročného vzdelávacieho programu v gymnáziách môžu byť prijatí uchádzači, ktorí získali nižšie stredné vzdelanie a splnili podmienky prijímacieho konania. Uchádzači o štúdium v rámci prijímacieho konania musia vykonať prijímacie skúšky zo slovenského jazyka a literatúry a z matematiky (s výnimkou tých, ktorí splnili podmienku z bodu l).

*Forma prijímacej skúšky* : ***písomná***

Termín podania prihlášky v zákonnom termíne, t.j. do: ***10. apríl 2021***

***1. V tomto školskom roku budeme prijímať uchádzačov bez prijímacej skúšky***.

 Prijatí bez prijímacej skúšky budú tí uchádzači, ktorí dosiahli  na konci 2. polroku 8. ročníka a na konci 1. polroku 9. ročníka  ***priemer známok 1,00*** a nemali zníženú známku zo správania. V prípade, že počet uchádzačov splňujúcich toto kritérium bude vyšší ako 28, prijímacieho konania sa musia zúčastniť všetci uchádzači.

***2. Ostatní uchádzači musia vykonať prijímacie skúšky zo slovenského jazyka a matematiky***

Dĺžka písomnej prijímacej skúšky :

slovenský jazyk a literatúra ......................................................................................... 60 minút

matematika ................................................................................................................... 60 minút

***Kritériom k prijatiu uchádzača budú :***

1. Dosiahnutý prospech zo ZŠ .................................................................... max 20 bodov

(posudzované predmety SJL, MAT, cudzie jazyky, DEJ, GEG, FYZ, BIO, CHE)

1. Dosiahnuté výsledky za písomnú prijímaciu skúšku zo SJL ...................max 50 bodov
2. Dosiahnuté výsledky za písomnú prijímaciu skúšku z MAT ..................max 50 bodov
3. Výsledky dosiahnuté za olympiády a súťaže v okresnom krajskom a celoštátnom kole

###### Započítavanie prospechu zo ZŠ

***Priemer posudzovaných predmetov***

1,0 ................................................ 20 bodov

1,01 – 1,20 ................................... 18 bodov

1,21 – 1,30 ................................... 16 bodov

1,31 – 1,40 ................................... 14 bodov

1,41 – 1,50 ....................................12 bodov

1,51 – 1,60 ................................... 10 bodov

1,61 – 1,70 ..................................... 8 bodov

1,71 – 1,80 ......................................6 bodov

1,81 – 1,90 ..................................... 4 body

1,91 – 2,00 ..................................... 2 body

###### Výsledky z predmetových olympiád a súťaží

 Za úspešnosť v predmetových olympiádach z CJ, MAT, FYZ, CHE, BIO, GEG, SJL a súťaže Hviezdoslavov Kubín v školskom roku 2019/2020, resp. 2020/2021 žiak získa body podľa nasledovnej tabuľky, pričom sa mu započítavajú body len jedenkrát za najlepšie umiestnenie v najvyššom kole danej súťaže :

|  |  |  |
| --- | --- | --- |
| **Umiestnenie** | **Krajské kolo -** počet bodov | **Celoštátne kolo** – počet bodov |
| 1. miesto
 | 7 | 10 |
| 1. miesto
 | 6 | 9 |
| 1. miesto
 | 5 | 8 |
| Úspešný riešiteľ | 4 | 7 |

  **Výsledky športových a iných súťaží sa neberú do úvahy.**

 Ak uchádzač riešil viac predmetových olympiád, body za umiestnenia sčítame.

 V prípade, že viacerí žiaci budú rovnako vyhovovať prijímacím podmienkam, budú postupne uplatňované nasledovné kritériá :

1. podľa platnej vyhlášky bude prednostne prijatý uchádzač, ktorý má podľa rozhodnutia posudkovej komisie soc. zabezpečenia zmenenú pracovnú schopnosť
2. ďalej bude prednostne prijatý uchádzač, ktorý dosiahol lepší prospech zo ZŠ v MAT v 8. a 9. ročníku
3. dosiahol lepší prospech zo ZŠ v SJL v 8. a 9. ročníku
4. dosiahol lepší prospech v 2. polroku 8. ročníka z MAT
5. dosiahol lepší prospech v 2. polroku 8. ročníka zo SJL
6. dosiahol lepší prospech v 2. polroku 8. ročníka z FYZ
7. dosiahol lepší prospech v 2. polroku 8. ročníka z CHE

 Prípadnú neúčasť na prijímacích skúškach zo závažných dôvodov oznámi zákonný zástupca uchádzača najneskôr v deň konania prijímacej skúšky. V prípade zdravotných dôvodov doklad od lekára nesmie byť starší ako 3 dni a musí byť doručený do školy najneskôr do 24 hodín od konania skúšky. Riaditeľka školy v takomto prípade rezervuje miesto v počte žiakov, ktorých možno prijať do 1. ročníka a stanoví termín náhradnej skúšky.

 ***Poradie uchádzačov bude zostavené podľa zverejnených kritérií prijímacieho konania 1. a 2. termínu prijímacích skúšok a prijatých bude z  poradia prvých 28 uchádzačov.***

 Zoznam uchádzačov, ktorí splnili kritériá na prijatie podľa bodu č. 1, bude zverejnený na dverách školy a na internetovej stránke školy [www.gymsenpk.edu.sk](http://www.gymsenpk.edu.sk/) do ***23. apríla 2021 do 10,00 hod***. Uchádzači budú na zozname uvedení pod číslom, ktoré bude oznámené ich zákonným zástupcom.

 Konkrétne výsledky prijímacieho konania podľa bodu č. 2 budú zverejnené dňa ***13. mája 2021*** do ***15,00 hod***. na dverách školy a na internetovej stránke školy.

 Riaditeľka školy po vyhodnotení prijímacieho konania vydá zákonným zástupcom uchádzača proti podpisu o prevzatí ***príslušné rozhodnutie***.

 ***Zápis*** prijatého uchádzača je povinný vykonať jeho zákonný zástupca na sekretariáte školy (ak to nebude stanovené inak) do ***21. mája 2021*** v čase od 8,00 do 15,00 hod. Na základe vývoja mimoriadnej situácie v súvislosti s COVID 19 si škola vyhradzuje právo aktualizácie uvedených kritérií v zmysle platnej legislatívy a usmernenia Ministerstva školstva SR.

**Pri zápise je potrebné predložiť :** 1) preukaz totožnosti zákonného zástupcu

 2) zápisný lístok vydaný príslušnou základnou školou

 ***Ak sa zákonný zástupca prijatého uchádzača na štúdium v určenom termíne na zápis nedostaví, riaditeľka školy bude toto považovať za nezáujem o štúdium a uvoľnené miesto ponúkne ďalšiemu uchádzačovi o štúdium v poradí podľa výsledkov.***

V Pezinku15. januára 2021 Mgr. Jana Solgová

 riaditeľka školy